JohanHeinsen/ENO huggingface dataset:
Aarhuus Stifts-Tidende, 1847-10-11
Hamborg. F. W. Strauch. . . Hirschholm. Peder Michelsen paa Frederiksdal 20 Hobroe. Ludvig Ammittbøll . . . . . . . 7. Holbek. Madame Lovise Schou . . . . 20. Translateur Høe . . . . . . . 5. Horsens. Sømand Niels Jørgen Nielsen . . . dito. Ungkarl Anders Pedersen p. Hæst Mk. 5. dito. Kjøbenhavn. Enken Joh. Simonsen, 2 Breve . 40. dito. Jens Nielsen i Dalby . . . . . 20. Hans Pedersen i Koldt . . . . 20. dito. Gjæstgiver Christian Jensen 24. Meldorff. Jfr. Sophie Finely i Bodil Mølle, Odense. 2 Breve, Randers. Cand. phil. Wroblewsky . . . . 2. Joh. Møller i Laasby Østerskov. . . dito. Ludvig Ammittbøll. . . . . . . dito. Ringkjøbing. Exam. juris Konnerup . . . . . Skanderborg. Mad. Winkel i Frøkier . . . . . dito. Frederik Christensen paa Vestergade. 5. Marie Larsen i Svenstrup. . . . dito. Skuespiller Weise . . dito. Christen Henrichsen paa Christinedal 15. Skive, Slagelse. Skrædersvend T. Sørensen. . . 118. Hans Nielsen paa Frederiksminde Veile. Jørgen Terkelsen Ørum . . . . . 10. dito. Pastor Botkier i Hjortshøi, 2 Breve 12. dito. Düring-Rosenkrantz.
Aarhuus Stifts-Tidende, 1847-10-13
No 167. Onsdagen. den 13de October. privilegeret. Kongelig Aarhuus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1847-10-13
Fædrelandet. Vor tidligere Beretning, at Deres Majestæter den 6te October vilde forlægge Residentsen til Amalienborg, har beroet paa en Forvexling med Hs. Maj.
Aarhuus Stifts-Tidende, 1847-10-13
Enkedronningen, der netop i disse Dage har forladt sin Sommerresidents Frederiksberg Slot. Deres Majestæter Kongen og Dronningen blive derimod paa Sorgenfri Slot indtil den 28de October, Enkedronningens Fødselsdag. Den sidstnævnte gamle Dame glæder sig endnu ved et godt Helbred, trods hendes fremrykkende Alder. Velunderrettede Personer ville vide, at Hds. Majestæt allerede i længere Tid har arbeidet paa sine Memoirer, der formodentlig indeholde høist værdifulde Oplysninger om den interessante, paa Begivenheder rige Epoke, Hun har gjennemlevet, og navnlig om enkelte Begivenheder af det danske Hofs Historie, der hidtil have været omgivne af et hemmelighedsfuldt Mørke.
Aarhuus Stifts-Tidende, 1847-10-13
Da Hs. Majestæt Kongen, paa sin sidste Reise gjennem Sjælland, ankom til Sorøe, geraadede denne Stads gode Borgere i ikke ringe Forlegenheder. Hvad der er Tilfældet i de fleste Smaakjøbstæder, finder ogsaa Sted i Sorøe, idet nemlig flere af de Borgere, hvoraf Byens Borgervæbning bestaaer, tillige ere ansatte ved Brandvæsenet. Da Hs. Majestæt nu ankom til Sorøe, skulde naturligviis Borgervæbningen paradere; men da Byen tillige var illumineret, var det af største Nødvendighed, til Betryggelse for Jldsvaade, at det nødvendige Mandskab var ved Sprøiterne. Mangen en Borger maatte derfor fordeele sig paa tvende Steder, snart var han med i Paraden, snart var han ved Sprøiterne, og der viste sig saaledes her et afgjort Dementi af det bekjendte Mundheld: "Det er umuligt at være her og der og Straalemester paa eengang." Jmidlertid var der ogsaa dem, som meente, at en saadan Fordeling aldrig kunde gaae an, og derfor, forikke at komme i samme Forlegenhed som Herkules paa Skilleveien, foretrak at gaae hjem eller at blande sig i Mængden. Allerværst farne vare dog et Par af Borgerrepræsentanterne, som i denne Egenskab skulde modtage Monarken, men tillige vare ansatte ved Borgervæbningen og ved Brandcorpset. Hvorledes disse have fordeelt sig og trukket sig ud af Forlegenheden, er vistnok meget vanskeligt at gjætte.
Aarhuus Stifts-Tidende, 1847-10-13
Hs. Kongl. Høihed Kronprindsens Fødselsdag, den 6te ds., er bleven celebreret i Odense og Aalborg ved Militairparader, Musik og Hurrarab.
Aarhuus Stifts-Tidende, 1847-10-13
Forleden holdt endeel kjøbenhavnske Haandværkere, en Forsamling angaaende Stiftelsen af en Forening til Haandværkernes Oplysning og Dannelse. Den oprindelige Plan, at stifte et Slags Dannelsesanstalt med Skoleunderviisning, blev forkastet, hvorimod der vedtoges at stifte en Forening, hvis Hensigt skal være, ved hensigtsmæssige Midler deels at befordre bemeldte Øiemed og deels at tilveiebringe en Tilnærmelse mellem de forskjellige Klasser i Samfundet. Flere af Talerne blandt de tilstedeværende Haandværkere lagde en i høi Grad forbausende Veltalenhed for Dagen, og en parlamentarisk Tact, som om de vare fødte og baarne (Flp.) for Talerstolen.
Aarhuus Stifts-Tidende, 1847-10-13
Kjøbenhavns Universitet har for Aaret 184748 udsat følgende medicinske Priisopgave: "Hvorvidt stemme de ved Ætherisationen gjorte Erfaringer med Nervephysiologien paa dennes nærværende Standpunkt, og hvorvidt give de Anledning til deri at gjøre Modificationer?"¬
Aarhuus Stifts-Tidende, 1847-10-13
J Henhold til den bekjendte Lovbestemmelse om Klubskat har Kjøbenhavns Magistrat for nylig sagsøgt den derværende, af ikkun 31 Medlemmer bestaaende "Schakforening", til Klubskats Erlæggelse og ved Kjøbenhavns Gjældscommission faaet Dom efter sin Paastand, skjøndt bemeldte Forenings eneste Formaal og Beskjæftigelse er en theoretisk og practisk Uddannelse i Schakspillet, og aldrig spilles der om Penge.
Aarhuus Stifts-Tidende, 1847-10-13
J Løverdags, ved Dampskibet "Geisers Ankomst paa Kjøbenhavns Toldbod, gjorde Toldvæsenet en god Fangst. Et Par fremmede Reisende havde nemlig Kapper paa, hvis mærkværdige Tykkelse forekom En af Assistenterne temmelig mistænkelig. Man bad de Reisende afføre sig disse, og da de efter nogen Modstræben efterkom Anmodningen, viste det sig, at Kapperne vare forede med kostbare Shawler og andre værdifulde Tøier, som naturligviis bleve confiskerede.
Aarhuus Stifts-Tidende, 1847-10-13
Blandt de offentliggjorte Priisbestemmelser for Godstransporten paa den roeskildske Jernbane er ogsaa den, at for fedt Hornqvæg betales 32 s. og for magert ditto 20 sk. pr. Miil, en Forskjel, der hidtil ikke er gjort gjældende ved andre Passagerer.
Aarhuus Stifts-Tidende, 1847-10-13
J forrige Avis fortaltes, at en Mand i Kjøbenhavn er bleven dømt fra Livet for Bigami (Fleerkoneri. Denne Mand er Skomager af Profession og hedder Joh. Chr. Bechmann, født i Stralsund, 45 Aar gl. 1827 havde han giftet sig med en Gjæst givers Enke i Coeslin, i Pommern. Efter hendes Død giftede han sig 1837 med en Jfr. Rathge i Stolpe, som han skiltes ved 1844. Tre Maaneder derefter giftede han sig tredie Gang, nemlig med en Caroline Brøder, som han igjen forlod efter 4 Maaneders Forløb. Da kom han herind i Landet, hvor han, uagtet hans sidstnævnte Kone endnu levede og hans Ægteskab med hende ikke var ophævet, den 18de September f.A. havde ladet sig vie til en Pige i Kjøbenhavn, navnlig Dorothea Rasmussen. Hans i Pommern levende Ægtefælle lod ham imidlertid efterlyse gjennem det preussiske Gesandtskab i Kjøbenhavn, hvilket saaledes ledede til en Opdagelse af det hele Forhold. Forbryderen dømtes efter L. 6-1323 til at miste sin Hals. Sagen er appelleret til Høiesteret. J. C. B. Hindberg var actioneret for at have udøvet uberettiget Lægepraxis, kaldet sig Tandlæge og Dentist. Men da Tiltaltes hele Virksomhed, ifølge hans Forklaring, kun bestod i, at han udfyldte hule Tænder ved, efter forud at have renset dem ved Hjælp af en almindelig Tandstikker, deri med Fingrene at nedtrykke det sædvanlige Tandkit, saa erklærede Sundhedscollegiet, at saadant hverken kunde kaldes Plom bering eller betragtes som lægevidenskabelig Virksomhed, og den Anklagede frifandtes, dog med Paalæg af Actionens Omkostninger.
Aarhuus Stifts-Tidende, 1847-10-13
Fyens Stifts patriotiske Selskab har i et til Gouvernementet indgivet Andragende gjort opmærksom paa den Uovereensstemmelse, der finder Sted i Længden af de Tommestokke til at lægge sammen, som almindeligt bruges af Haandværkerne, hvilken Difference undertiden gjør 1/4 Tomme pr. Alen, og har anholdt om, at der maattte træffes Anstalter til at bringe en Overeensstemmelse heri. J Anledning heraf er der nu foreslaaet, at Justerkammerets Udsalg skal for Fremtiden være forsynet med justerede Tommestokke.
Aarhuus Stifts-Tidende, 1847-10-13
Den botaniske Have i Kjøbenhavn er i den senere Tid bleven forøget med en Mængde høist sjeldne tropiske og australske Planter, der fornemmelig hidrøre fra Liebmanns og Rathsacks Reiser i Amerika samt fra Galatheas" Verdensomseiling. Haven er nu i Besiddelse af over 11,000 levende Planter. Som et Beviis paa, til hvilken enorm Priis Landeiendomme ere stegne, ville vi anføre, at der for tre smaae Øer i Roeskilde-Fjord, nemlig Riise, Ellrø- og Svanholmen, tilsammen omtrent 60 Tdr. Land, raae, uopdyrkede Jorder uden Bygninger og uden Besætning, er ved Auction buden 8000 Rbd. af Overretsprocurator Knudsen. De tilhøre Staden Kjøbenhavn; men vi vide ikke, og Buddet er approberet, hvilket dog turde forventes at ville skee, da 133 Rbd. for en Tønde Land uopdyrket Jord synes at være meget anstændigt.
Aarhuus Stifts-Tidende, 1847-10-13
Bank-Actiespeculanterne ere ikke tilfredse med, at Udbyttet af Actierne kun er ansat til 6 1/4, og mene, at det idetmindste burde have været 6 1/2, og vilde ogsaa være bleven det, hvis ikke Banken, efter deres Sigende, havde taget Understøttelsen til dens Embedsmænd i Anledning af Dyrtiden af de løbende Jndtægter, istedetfor af Understøttelses-Fonden. Actierne holde sig omkring 175 og ville nu, efterat Udbyttet er bestemt til 6 1, næppe gaae høiere, og de Speculanter, der have speculeret paa Op, ville saaledes faae et alvorligt Smæk, da der skal være gjort ikke ubetydelige Handeler til Modtagelse i December d. A. fra 185-190. ja vi have ogsaa hørt omtale som sikkert, at en stor Speculant skal have kjøbt for 100,000 Rbd. Actier at modtage i December til 193. (Th. Av.)
Aarhuus Stifts-Tidende, 1847-10-13
Forleden Dag gik en engelsk Skibscapitain med 4 Matroser fra Helsingøers Havn i en Baad ud til deres paa Rheden liggende Skib. Det kulede stærkt, og Capitainen, der, for at modstaae det kolde Veirs Jndvirkninger, havde indtaget et betydeligt Antal Genever, styrede en aldeles feil Cours og bevirkede, at Baaden strandede paa Pynten af Kronborg ved Flagbatteriet, Baaden blev aldeles knuust, Matroserne og Capitainen styrtede i Vandet; men heldigviis var det paa dette Sted lavt, og de slag med at maatte vade i Land med Vandet op til Halsen.
Aarhuus Stifts-Tidende, 1847-10-13
De kongelige Baadesgaardske Skove paa Lolland bleve den 4de de atter opraabte til Bortsalg, og dennegang blev Kjøbmand Kruse i Nyborg Høistbydende med 51,000 Rbd. (Loll. P.)
Aarhuus Stifts-Tidende, 1847-10-13
Hamborgerbladet Freischutz fortæller Følgende: "Paa en dansk Fæstning i Nærheden af Hamborg sad i nogle og tyve Aar en Haandværkssvend, der var anklaget for at have begaaet Mord. Han skulde have ihjelslaaet en Reisende paa Alfarvei, og man fandt ham i Besiddelse af den Myrdedes Hat og Frakke. Arresteret paa Grund af disse graverende Jndicier paastod Fangen, at han havde fundet Hat og Frakke paa Landeveien og, da disse vare i meget god Tilstand, byttet dem med sine egne Klædningsstykker. Trods disse Angivelser og hans indstændige Forsikkringer om sin Uskyldighed, sad han i 25 Aar under stræng Bevogtning paa Kongens Naade, d. v. s. saalænge indtil det vilde behage Hs. M. at frigive Fangen, da der manglede overbevisende Grunde og egen Tilstaaelse. Men for kort Tid siden døde, ligeledes i Nærheden af Hamborg, en Mand, som paa sin Sotteseng erklærede at have begaaet hiint Mord. Han havde netop bortkastet hine Klædningsstykker, for at vælte Mistanken over paa en Anden, og vi have seet, at hans Hensigt blev kun altfor vel opnaaet. Den næsten et Fjerdedeel Aarhundrede uskyldigt Fængslede har erholdt en Pension af Kongen for Resten af sit Liv, men hvor lidet kan denne Pengegave komme i Betragtning mod de frygtelige Legems- og Sjælslidelser, som han har udholdt, mod det græsselige Fængselsliv, den Uskyldige har ført i 25 Aar.
Aarhuus Stifts-Tidende, 1847-10-13
J Altona er, efter flere tydske Stæders Exempel oprettet et Sparesselskab, til Jndkjøb af Vinter fornødenheder. Næsten 400 Familier ere allerede indtraadte deri, og de ugentlige Jndtægter beløbe sig nu til c. 200 Mk. Cour. For hver enkelt Artikel, saasom Torv, Kartofler a., er valgt en Comitee, der besørger billigt og godt Jndkjøb heraf. (J Randers haves en lignende Forening, der i rette Tid indkjøber Tørv, som den siden, naar Vinteren bliver stræng, udsælger til Byens Trængende for en moderat Betaling.)
Aarhuus Stifts-Tidende, 1847-10-13
Jfølge et, dog ugaranteret, Rygte skal Hr. Tiedemann i disse Dage have erholdt en egenhændig Skrivelse fra Hs. M. Dronning Pomare, i hvilken hun tilbyder ham sin Haand og sit Hjerte. Da Hr. Tiedemann imidlertid, saavidt vi vide, allerede er gift, saa vil man, til Held for Schleswigholstein, vel næppe miste ham. (Fdl.) Fra Dinkesbühl (en lille By i Baiern) skrives der, at Hs. M. Kongen af Baiern har allern. meddeelt Tilladelse til at foretage Penge-Jndsamlinger, for at gjøre det muligt for Advocat Beseler at nedlægge sin Advocatbestalling og vedligeholde sin Stændervirksomhed.
Aarhuus Stifts-Tidende, 1847-10-13
J den slesvig-holsteenske Advocatforsamling i Altona den 29de f. M. vedtoges at ansøge Regjeringen om, i de vigtigere Handelstæder at indsætte specielle af Kjøbmænd og Jurister sammensatte Handelsretter. De senere Storme have forvoldet stor Skade i det Holsteenske. Saaledes ere navnlig i Simonsberg paa een Nat 400 a 500 Faar omkomne i Bølgerne.
Aarhuus Stifts-Tidende, 1847-10-13
Daareanstalten ved Slesvig faaer i Aar sin tredie Hovedbygning, der udelukkende er bestemt for qvindelige Patienter. 1819 traadte Anstalten i Virksomhed, 1831 blev den anden Hovedbygning opført, og fra Nytaar 1848 vil nu den tredie Bygning blive taget i Brug. Jmidlertid vil denne Daareanstalt dog dermed blot kunne rumme 400 Syge, og 388 haves alle rede. Er Nøden virkelig forbi," spørges der i en holsteensk Avis, og Spørgsmaalet besvares med Nei. "Og hvorledes skulde den kunne det, da der ugentlig gaae svære Ladninger Smør til Udlandet, uhindret og ubesværet af nogen Told. Der reise Kjøbmænd fra Preussen omkring her i Egnen og opkjøbe fede Sviin til uhørt høie Priser, og saasnart Slagtningen begynder, kjøre Fragtvognene herfra med næsten lutter fersk Svinekjød. Ogsaa Studene, som ellers pleiede at komme hertil fra Marsken, gaae i overdrevent stort Antal til England, og der vil næppe blive mange tilbage for holsteenske Ganer og Maver. Landmændene ophobe Rigdomme, men Kjøbstadhaandværkerne forarmes. Den naturlige Ligevægt mellem Kjøbstæd og Landboere, mellem Nærings- og Agerdyrkningsdrivende, ophæves mere og meere. "Dannevirkes Udgiver, Hr. Koch, har tilkjøbt sig det bekjendte slesvig-holsteenske Organ "Lyna" for 5000 Rdr. Cour., saa at dette Blad, der i 50 Aar er udkommet i det tydske Sprog, skal gaae ind til Nytaar, og forenes med Dannevirke. Naturligviis ere Slesvigholstenerne uhyre opbragte herover, og deres Harme gaaer især ud over Bogtrykker Senneberg, der for lumpne 5000 Rdr. har solgt deres hellige Sag.
Aarhuus Stifts-Tidende, 1847-10-13
J Haderslev løb forleden en Brig af Stabelen, bygget af Skibsbygmester Kjellerup for endeel Bønders Regning. Pastor Fich i Bogense har sidstl. 2den Octbr. modtaget et smukt Beviis paa sine Medborgeres Anerkjendelse af hans Embedsvirksomhed, idet der paa denne Dag, som 25 Aarsdagen for hans Tiltrædelse som Sognepræst i Bogense, af Byens Jndvaanere, ved en Deputation af sammes ældste Borgere, overleveredes en Sølvpokal med smukke Jnscriptioner, samt af Annersognets Beboere et Pragtexemplar af Bibelen, med sølvbeslaget Bind, der var prydet med Jnskription til Dagens Anledning.
Aarhuus Stifts-Tidende, 1847-10-13
Jntet Kunstberiderselskab, der i de senere Aar har produceret sig i Odense, vi undtage ikke engang Gau thiers, har efter vor Formening kunnet rose sig af en Kunstnerinde, der kunde sættes ved Siden af Demoi(Fyenske Av.) selle Josephine Liphard.
Aarhuus Stifts-Tidende, 1847-10-13
Raadmand Ove Thomsen har fra Badet Kiøsingen i Baiern, hvor han for Tiden opholder sig, sendt en Afskedsbilsen til Læserne af Fyens Avis. som han har afhændet til Hr. Milo fra dette Qv. Begyndelse. Den rige Afgrøde, som Kornet iaar overalt har givet, har ogsaa fremkaldt flere ret interessante Natur mærkværdigheder med Hensyn til den Spirekraft, et enkelt Korn kan indeholde. Saaledes er fra authentisk Kilde berettet fra Kjærsgaard i Fyen, at paa en af dens Marker har et eneste Hvedekorn fremskudt 54 store Vipper, som ved Tælling afgav det betydelige Antal af 2064 sunde Kjærner. Af Assessor pharmaciæ Seidelin i Skanderborg. læses i den Brig, Td. en Artikel, hvori der tilraades Forsigtighed med Hensyn til at anvende Gasbelysning i Nærheden af Alleer og Haver, saasom det af franske Lærde er oplyst, at denne Belysningsmaade er skadelig saavel for Træer som for Vegetationen i det Hele.
Aarhuus Stifts-Tidende, 1847-10-13
Efter Gudstjenesten den 3die ds. for Saltum og Hune i Vendsyssel overrakte Sognenes Beboere deres Kirkes hidtilværende Capellan, Hr. Henrichsen, som nylig er forflyttet til Sognepræst for Bording i Ribe Stift, et Gulduhr med Guldkjæde, som et Beviis paa deres Agtelse og Kjærlighed.
Aarhuus Stifts-Tidende, 1847-10-13
Afvigte Tirsdag indtraf den Ulykke paa Liimfjorden, at en Baad fra Jagten "Strandmaagen", Skipper Salvesen, fra Løgstør, sank, og en derværende Matros druknede. Kort efter vilde Skpr. Salvesen gaae iland med 2 andre Mænd i en Baad; men imedens disse vare beskjæftigede med at roe, maa Skipperen, som var bag i Baaden, enten med Villie eller af Vanvare, være gaaet overbord, uden at de vide, hvorledes det er gaaet til; thi da de kastede Øiet derhen – var han borte, Skipperen og Matrosen udgjorde Strandmaagens hele Besætning, og mærkeligt er det, at de Begge skulde drukne paa een Dag ved to forskjel(Thist. Av.) lige Leiligheder.
Aarhuus Stifts-Tidende, 1847-10-13
Den 21de Septbr. holdtes et Missionsmøde i Skjern Kirke. Pastor Bloch i Lønborg prædikede over Matth. 9, 3638, og derefter Pastor Birkedal over Luc. 9, 51. Cand. J. Lassen skal udsendes til Jndien som Missionair.
Aarhuus Stifts-Tidende, 1847-10-13
Ved Dampskibet "Jris's sidste Reise til Aalborg tildrog sig det særegne Tilfælde paa 2den Plads, at en Kone nedkom med et Drengebarn. Den deraf opstaaede Forvirring skal have været stor og vilde, eftersom ingen Læge fandtes ombord, ufeilbarlig være bleven endnu større, hvis ikke en Litsenbroder med det heldigste Resultat og til største Fuldkommenhed havde udført en Accoucheurs Forretning, og i bedste Velgaaende befordret den Ankommende ind i Verden. Saasnart det kritiske Moment var overstaaet, udbredte sig en almindelig munter Stemning blandt Passagererne, der yttrede deres Deeltagelse ved at tømme en Skaal paa den unge Borgers Velgaaende og foranstalte en Collect, der i et Øieblik bragte en lille Sum tilveie, hvorved man søgte at mildne det Ubehagelige i den (Hjørr. Av.) stakkels Moders Stilling.
Aarhuus Stifts-Tidende, 1847-10-13
J Veile holdtes forrige Torsdag et meget talrigt Møde i Anledning af den Flensb.-Hus. T. Jernbane. Justitsraad With, der var eenstemmig valgt, til Forsamlingens Dirigent, havde med Varme og overbevisende Kraft fremsat dette Jernbane-Anlægs Vigtighed i national og mercantil Henseende. Auctions holder Packness opmuntrede Forsamlingen til at feire Dagen, der var Kronprindsens Fødselsdag, ved med Actietegning at fremme dette Værk, i hvilket han saae et nyt Dannevirke mod tydsk Anmasselse og separatistiske Bestræbelser. Paa Stedet bleve endeel Actier strax tegnede, og man ventede, at der inden kort Tid vil vorde tegnet over 200 Actier. "Gid man saaledes overalt tilføier Veile Avis - vilde antage sig denne nationale Sag. Det skal da snart vise sig, at Hamborgernes Kunstgreb, først at tegne sig for Actier og siden i Masse at trække sig tilbage, ikke har formaaet at styrte et Anliggende, der bør være enhver dansk Mand dyrebart, men at Jyder, Sjællænder og Fynboer ere istand til at befæste et Værk, der lover det glædeligste Udbytte, saavel i national som i mercantil Henseende."
Aarhuus Stifts-Tidende, 1847-10-13
Det Terzyske Kunstberiderselskab giver i denne Tid med Bifald Forestillinger i Veile. Jsærdeleshed roses Hr. Jean og Jfr. Adeline Terzy for deres skjønne graticuse Stillinger, ikke blot paa Dobbeltlinien i den sværmende Polka, men ogsaa paa Hestene i den vildeste Carriere.
Aarhuus Stifts-Tidende, 1847-10-13
Et originalt Plattenslageri, der udgik fra Kjøbenhavn og fandt sit Maal i Veile, har i disse Dage fundet Sted. En af vore paa Kjøbenhavn seilende Skippere modtog nemlig der af en ham ubekjendt Person en Pakke, adresseret til en herværende Kjøbmand, efter Sigende indeholdende et Par Gummi-ClasticumsBeenklæder, som denne skulde have bestilt, og for hville Skipperen, efter den Ubekjendtes Anmodning og ifølge et ham medgivet aabent Brev til Kjøbmanden, "forat spare videre Uleilighed, udbetalte ham 5 Rbd. Ved Ankomsten her til Byen afleverede Skipperen det særdeles venskabeligt skrevne Brev til Kjøbmanden; men hvor forbauset blev han ikke, da Sidstnævnte erklærede, at han ingen Gumme-Clasticums Beenklæder havde bestilt, og heller ikke kjendte det ulæseligt underskrevne Navn. Pakken blev nu forventningsfuldt aabnet, og ud steg af den – et Par gamle pjaltede, i Laser hængende, intet mindre end elastiske Been(Veile Av.) klæder.
Aarhuus Stifts-Tidende, 1847-10-13
Det Millerske (forhen Titchenske) Skuespillerselskab har nu givet tyve Forestillinger i Randers, og agter om nogle Dage at reise derfra, for at gjæste Horsens, Veile, Haderslev og Tøndern. "Dette Selskab - hedder det i Randers Avis" – som er saa nyt i dets Sammensætning, men upaatvivlelig om kort Tid vil høre til de meest respectable, har gjort en smuk Debut i Randers, og vil hos os efterlade et Minde, som sikkrer det en venlig Modtagelse, naar det, hvad vi ønske, ret snart atter besøger os."
Aarhuus Stifts-Tidende, 1847-10-13
Paa Torsdag skal der i Randers holdes et Møde angaaende det flensborgske Jernbaneanliggende. Jndbyderne ere dHrr. Apoth. Køster, Overlærer Mørch og Justitsraad Reiersen. Paa Fredag skal der holdes et lignende Møde i Aarhuus. Dimissions=Exammen ved Lyngby Seminarium iaar afholdtes den 21de 24de Sept. Af de 21 Dimitteender erholdt i Hovedcharacteren "Udmærket duelig: Hornbeck fra Hørning; 12 "Meget duelig". Loft fra Assendrup. Jensen fra Balle, Bøisen fra Tvingstrup, Bagge fra Samss, Albech fra Koed, Holm fra Wanthore, Abel fra Dalum, Nielsen fra Raagehauge, Pedersen fra Smollerup, Christiansen fra Bredevad, Thiesen fra True, Pihlkjær fra Veilbye; 8 Duelig" Dyrby fra Munkdrup, Østergaard fra Øtting, Pedersen fra Sem, Givskov fra Frysenborg, Christensen fra Taastrup, Ryssel fra Hornslet, Christiansen fra Horsbøll, Nielsen fra Engom. Et talrigt Auditorium bivaanede Examen."(Md.)
Aarhuus Stifts-Tidende, 1847-10-13
Som en Sjeldenhed anfører Ringkj. Avis, at en Ko, tilhørende Amtmand Greve Schulin til Rindom gaard, i disse Dage har født 3 Kalve, nemlig 2 Tyr og 1 Qviekalv, der Alle leve.
Aarhuus Stifts-Tidende, 1847-10-13
Paa Viborg Torv haves de laveste Kornpriser her i Jylland. J Løverdags solgtes nemlig, ifølge Byens Avis, Rug for 4 Rbd. 4 Mk., Byg for 3 Rbd. 2 Mk., og Havre for 2 Rbdr. Tdn. Kartofler 18 s. Skjæppen.
Aarhuus Stifts-Tidende, 1847-10-13
Fallitter. Cigarfabriqueur S. Christensen i Kjøbenhavn har overgivet sit Bo til Skifterettens Behandling.
Aarhuus Stifts-Tidende, 1847-10-13
Copulerede. J Kjerteminde, Postmester Fr. Emil Lausen og Jfr. Emilie Mathia Geltzer.